Document ID: 31996D0079

31996D0079
L 019/41
SLUŽBENI LIST EUROPSKE UNIJE
12.01.1996.
ODLUKA KOMISIJE
od 12. siječnja 1996.
o zootehničkim certifikatima za sjeme, jajne stanice i zametke registriranih kopitara
(Tekst značajan za EGP)
(96/79/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/427/EEZ od 26. lipnja 1990. o zootehničkim i genealoškim uvjetima koji uređuju trgovinu kopitarima unutar Zajednice (1), a posebno njezin članak 8. stavak 2.,
budući da se u zootehničkom certifikatu moraju nalaziti određeni podaci radi utvrđivanja podrijetla i identiteta životinje od koje dolazi sjeme, jajne stanice ili zametak;
budući da sam certifikat nije potrebna pod uvjetom da se podaci navedeni u ovoj Odluci već nalaze u referentnoj dokumentaciji koja se odnosi na sjeme, jajne stanice ili zametke;
budući da su mjere predviđene ovom Odlukom u skladu s mišljenjem Stalnog odbora za zootehniku,
DONIJELA JE OVU ODLUKU:
Članak 1.
Sljedeći se podaci moraju navesti u certifikatu za sjeme registriranih kopitara:
1.
Podaci koji se odnose na pastuha donora:
-
tijelo koje certifikat izdaje,
-
naziv i adresa izvorne matične knjige,
-
pasmina,
-
izvorni broj upisa u matičnu knjigu (gdje je dostupan),
-
ime životinje,
-
datum izdavanja certifikata,
-
način označivanja (npr. mikročip, tetovaža, žig, slika),
-
identifikacija,
-
informacija o tome je li provedeno utvrđivanje krvne grupe ili neko drugo testiranje koje daje istovrijedno znanstveno utemeljeno jamstvo za potvrđivanje rodoslovlja,
-
datum rođenja,
-
ime i adresa posjednika,
-
imena i brojevi matične knjige roditelja te majčinog oca kao i naziv matičnih knjiga,
-
rezultat testova na vlastiti rast i razvoj i procjena genetske vrijednosti (nije obavezno).
2.
Podaci koji se odnose na sjeme:
-
identifikacija,
-
broj doza,
-
datum sakupljanja,
-
naziv i adresa centra(-ara) za sakupljanje sjemena uključujući i njihov registracijski broj,
-
ime i adresa primatelja.
Članak 2.
Podaci iz članka 1. se mogu prikazati:
1.
u obliku certifikata koji je u skladu s predloškom iz Priloga I.;
2.
u dokumentaciji koja prati sjeme kopitara. U ovom slučaju nadležna tijela moraju potvrditi da su podaci iz članka 1. navedeni u tim dokumentima, na sljedeći način:
„Dolje potpisani potvrđuje da ovi dokumenti sadrže podatke navedene u članku 1. Odluke Komisije 96/79/EZ.”
Članak 3.
Sljedeći se podaci moraju navesti u certifikatu za jajne stanice registriranih kopitara:
1.
Podaci koji se odnose na kobilu donora:
-
svi podaci iz članka 1. br. 1.
2.
Podaci koji se odnose na jajne stanice:
-
identifikacija,
-
datum uzimanja,
-
naziv i adresa tima(-ova) za sakupljanje jajnih stanica uključujući i registracijski broj,
-
ime i adresa primatelja.
Ako se u jednoj pajeti nalazi više od jedne jajne stanice tada se to mora jasno navesti, a osim toga sve jajne stanice moraju potjecati od iste ženke.
Članak 4.
Podaci predviđeni člankom 3. se mogu prikazati:
1.
u obliku certifikata koja je u skladu s predloškom iz Priloga II.;
2.
u dokumentaciji koja prati jajne stanice kopitara. U ovom slučaju nadležna tijela moraju potvrditi da su podaci iz članka 3. navedeni u tim dokumentima, na sljedeći način:
„Dolje potpisani potvrđuje da ovi dokumenti sadrže podatke navedene u članku 3. Odluke Komisije 96/79/EZ.”
Članak 5.
Sljedeći se podaci moraju navesti u certifikatu za zametke registriranih kopitara:
1.
Podaci koji se odnose na pastuha donora i kobilu davateljicu:
-
svi podaci navedeni u članku 1. br. 1.
2.
Podaci koji se odnose na zametke:
-
identifikacija,
-
datum uzimanja,
-
datum osjemenjivanja ili parenja,
-
naziv i adresa tima(-ova) za sakupljanje zametaka uključujući i registracijski broj,
-
ime i adresa primatelja.
Ako se u jednoj pajeti nalazi više od jednog zametka to se mora jasno navesti, a osim toga zameci moraju imati iste roditelje.
Članak 6.
Podaci predviđeni člankom 5. se mogu prikazati:
1.
u obliku certifikata koji je u skladu s predloškom iz Priloga III.;
2.
u dokumentaciji koja prati zametak(-ke) kopitara. U ovom slučaju nadležna tijela moraju potvrditi da su podaci iz članka 5. navedeni u tim dokumentima, na sljedeći način:
„Dolje potpisani potvrđuje da ovi dokumenti sadrže podatke navedene u članku 5. Odluke Komisije 96/79/EZ.”
Članak 7.
Ova je Odluka upućena državama članicama.
Sastavljeno u Bruxellesu 12. siječnja 1996.

Labels: 12
3
16
6